ประจำเดือนมา 24 ก.พ. หมด 26 ก.พ.หลังจากนั้นก็มีอะไรกับแฟน 6 ครั้ง หลังประจำเดือนเขาหมด1วันมีอะไรกัน6ครั้งภายใน5วันหลังประจำเดือนเขาหมดหลั่งนอกทุกครั้ง วันที่3 มี.ค. แต่ครั้งสุดท้ายไม่มั่นใจเลยบอกให้แฟนไปซื้อยาคุมฉุกเฉินมากินในเช้าวันที่4 มี.ค. ไม่เกิน12ชม แล้วพอวันนี้ 10 มี.ค. ประจำเดือนมาก่อนหลายวันมาก แต่ไม่มีอาการปวดท้องอะไร อาการแบบนี้หมายความไปไหนทางไหนได้บ้าง
สวัสดีค่ะ การรับประทานยาคุมฉุกเฉินอาจทำให้-ประจำเดือนมาผิดปกติหรือมีเลือดออกจากช่องคลอดก่อนมีประจำเดือน-คัดตีงหน้าอก-คลื่นไส้ อาเจียน-ปวดท้อง-ปวดศีรษะจากอาการที่เล่ามาน่าจะเกิดจากผลข้างเคียงของยาคุมฉุกเฉินมากที่สุดค่ะ การวินิจฉัยอื่นๆที่เป็นไปได้เช่น เลือดออกจากช่องคลอดที่เป็นภาวะแทรกซ้อนจากการตั้งครรภ์เช่น แท้ง หรือ ท้องนอกมดลูก หรือเลือดออกจากการติดเชื้อของระบบสืบพันธ์เช่นที่ปากมดลูกหรือช่องคลอดการดูแลตัวเองเบื้องต้น ให้สังเกตอาการว่าเลือดออกมาปริมาณมากหรือไม่ แล้วหยุดไปได้เองหรือเปล่า หลีกเลี่ยงการมีเพศสัมพันธ์ในช่วงนี้ไปก่อน จนกว่าจะทราบแน่ชัดว่าเป็นอะไร ไม่ไปซื้อยาปรับฮอร์โมนใดๆมากินเอง หากจะมีเพศสัมพันธ์ควรวางแผนการคุมกำเนิดเช่นใช้ถุงยางอนามัย หรือใช้ยาคุมกำเนิดแบบแผง หรือฉีดยาคุม หรือฝังยาคุมจะดีกว่าการรับประทานยาคุมฉุกเฉินค่ะควรไปพบแพทย์เมื่อ เลือดออกมากไม่หยุด ปวดหน่วงท้องน้อย มีไข้ ถ้าผ่านไป 1-2 วันแล้วเลือดหยุดได้เอง ไม่มีอาการผิดปกติอะไร ก็อาจจะเกิดจากยาคุมฉุกเฉินที่กินเข้าไป สามารถสังเกตอาการต่อไปได้ ว่าประจำเดือนครั้งถัดไปจะมาเป็นปกติหรือไม่